Direktiva Komisije 93/91/EGS

z dne 29. oktobra 1993

o prilagajanju Direktive Sveta 78/316/EGS o notranji opremi motornih vozil (označevanje naprav za upravljanje, kontrolnih svetilk in kazalnikov), tehničnemu napredku

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjena z Direktivo 92/53/EGS [2], in zlasti člena 13(2),

ob upoštevanju Direktive Sveta 78/316/EGS z dne 21. decembra 1977 o približevanju zakonodaje držav članic o notranji opremi motornih vozil (označevanje naprav za upravljanje, kontrolnih svetilk in kazalnikov) [3], in zlasti člena 4,

ker je Direktiva 78/316/EGS ena od posamičnih direktiv za postopek EGS-homologacije, ki je bil uveden z Direktivo Sveta 70/156/EGS; ker se določbe Direktive 70/156/EGS o sistemih, sestavnih delih in samostojnih tehničnih enotah vozil, uporabljajo tudi za to direktivo,

ker je zlasti v členu 3(4) in 4(3) Direktive 70/156/EGS določeno, da je vsaki posamični direktivi priložen opisni list, ki vsebuje ustrezne podatke iz Priloge I k omenjeni direktivi, in tudi certifikat o homologaciji na podlagi Priloge VI k omenjeni direktivi, da bi bila homologacija lahko računalniško podprta,

ker je Direktiva Sveta 76/756/EGS z dne 27. julija 1976 o približevanju zakonodaje držav članic o namestititvi svetlobnih in svetlobno-signalnih naprav na motornih in priklopnih vozilih [4], nazadnje spremenjena z Direktivo 91/663/EGS [5], uvedla simbol za označevanje naprave za nastavitev naklona žarometov in je to označevanje treba obdržati,

ker so praktične izkušnje pokazale, da je treba nekatere zahteve spremeniti ali obrazložiti, zlasti z uporabo novih simbolov, ki so sedaj mednarodno priznani in ki jih je standardizirala Mednarodna organizacija za standardizacijo (ISO), in z brisanjem nekaterih simbolov, ki niso več v uporabi; ker je treba upoštevati nove metode označevanja, ki naj bi se široko uporabljale, pri čemer bi se namesto simbolov za označevanje naprav za upravljanje, kontrolnih svetilk in kazalnikov uporabljale besede ali okrajšave; ker bo treba uvesti posebne zahteve, ko bo znanih več podrobnosti, ki bodo omogočale izdelavo risb na podlagi teh novih metod označevanja,

ker so določbe te direktive skladne z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,

SPREJELA NASLEDNJO DIREKTIVO:

Člen 1

1. Člen 1 Direktive 78/316/EGS se spremeni tako, da se glasi: "… razen tirnih vozil, kmetijskih in gozdarskih traktorjev ter vseh delovnih strojev."

2. Seznam prilog in priloge I, II, III in IV k Direktivi 78/316/EGS se spremenijo skladno s Prilogo k tej direktivi.

Člen 2

1. Države članice po 1. aprilu 1994 ne smejo zaradi razlogov v zvezi z notranjo opremo (označevanje naprav za upravljanje, kontrolnih svetilk in kazalnikov):

- zavrniti podelitve EGS-homologacije ali podelitve nacionalne homologacije za določen tip motornih vozil ali

- prepovedati registracije, prodaje ali začetka uporabe vozil,

če notranja oprema (označevanje naprav za upravljanje, kontrolnih svetilk in kazalnikov) ustreza zahtevam Direktive 78/316/EGS, kot je spremenjena s to direktivo.

2. Države članice po 1. oktobru 1995:

- ne smejo več podeljevati EGS-homologacij za določen tip vozila,

- lahko zavrnejo podelitev nacionalne homologacije za določen tip vozila in

- lahko zavrnejo registracijo, prodajo in začetek uporabe novih vozil, ki nimajo potrdila o skladnosti po Direktivi 70/156/EGS,

zaradi razlogov, ki se nanašajo na notranjo opremo (označevanje naprav za upravljanje, kontrolnih svetilk in kazalnikov), če niso izpolnjene zahteve Direktive 78/316/EGS, spremenjena s to direktivo.

Člen 3

1. Države članice sprejmejo zakone in druge predpise, potrebne za uskladitev s to direktivo, do 31. marca 1994. O tem takoj obvestijo Komisijo.

2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

3. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva je naslovljena na države članice.

V Bruslju, 29. oktobra 1993

Za Komisijo

Martin bangemann

podpredsednik

[1] UL L 42, 23.2.1970, str. 1.

[2] UL L 225, 10.8.1992, str. 1.

[3] UL L 81, 28.3.1978, str. 3.

[4] UL L 262, 27.9.1976, str. 1.

[5] UL L 366, 31.12.1991, str. 17.

--------------------------------------------------

PRILOGA

——— V seznamu prilog:se brišejo zvezdice za naslovi prilog od I do IV in pripadajoče opombe,naslov Priloge V se glasi: "Opisni list" inna koncu seznama se doda nova Priloga VI z naslovom "Certifikat o EGS-homologaciji".

Priloga I

se spremeni na naslednji način:

Točka 2.1 se črta.

Točki 2.2 in 2.3 se oštevilčita z 2.1 in 2.2.

Točke od 2.4 do 2.6 se črtajo.

Točke od 2.7 do 2.9 se preštevilčijo z od 2.3 do 2.5.

Za točko 2.5 se doda nova točka 2.6:

"2.6 Informacijski prikazovalnik

Izraz 'informacijski prikazovalnik' pomeni napravo, ki lahko prikazuje več kot eno vrsto informacij oziroma sporočil."

Točke od 2.10 do 2.20 se črtajo.

Točka 3.1 se spremeni tako, da se glasi:

"3.1 Vlogo za podelitev EGS-homologacije skladno s členom 3(4) Direktive 70/156/EGS za določen tip vozila glede označevanja naprav za upravljanje, kontrolnih svetilk in kazalnikov predloži proizvajalec vozila."

Točka 3.2 se spremeni tako, da se glasi:

"3.2 Vzorec opisnega lista je podan v Prilogi V."

Točka 3.2.1 se črta.

4. točka se spremeni tako, da se glasi:

"4 PODELITEV EGS-HOMOLOGACIJE

4.1 Če so izpolnjene ustrezne zahteve, se podeli EGS-homologacija skladno z tretjim odstavkom člena 4 Direktive 70/156/EGS.

4.2 Vzorec certifikata o EGS-homologaciji je podan v Prilogi VI.

4.3 Za vsak homologirani tip vozila se določi homologacijska številka skladno s Prilogo VII k Direktivi 70/156/EGS. Ista država članica ne sme podeliti iste številke drugemu tipu vozila."

Točka 5.1.1: Prvi stavek se glasi, kot sledi: "Če so na vozilo vgrajene naprave za upravljanje, kontrolne svetilke in kazalniki, navedeni v Prilogi II, morajo biti označeni s simboli."

Točka 5.1.2 se spremeni tako, da se glasi:

"5.1.2 Če se za označevanje naprav za upravljanje, kontrolnih svetilk in kazalnikov, navedenih v Prilogi III, uporabijo simboli, morajo biti ti skladni s simboli, navedenimi v omenjeni Prilogi."

Točka 5.1.3 se spremeni tako, da se glasi:

"5.1.3 Za označevanje naprav za upravljanje, kontrolnih svetilk in kazalnikov, ki se razlikujejo od navedenih v tej direktivi, se lahko uporabijo simboli, drugačni od navedenih v prilogah II in III, če ne obstaja nevarnost njihove zamenjave s tistimi, ki so prikazani v omenjenih prilogah."

Za točko 5.1.4 se dodajo naslednje nove točke:

"5.1.5 Za prikazovanje sporočil iz različnih virov se lahko uporabi informacijski prikazovalnik, ki izpolnjuje naslednje zahteve:

5.1.5.1 kontrolne svetilke za zavoro, žaromet in smerne svetilke se ne smejo nahajati v istem informacijskem prikazovalniku;

5.1.5.2 kontrolne svetilke in kazalniki v informacijskem prikazovalniku morajo posredovati ustrezne informacije vedno, ko nastopi situacija, ki sproži njihovo delovanje;

5.1.5.3 v primeru dveh ali več sočasnih sporočil, se morajo le-ta avtomatično zaporedoma ponavljati ali pa morajo biti prikazana tako, da so vozniku vidna in razpoznavna;

5.1.5.4 zahteve iz Priloge III glede barve se ne nanašajo na kontrolne svetilke in kazalnike, prikazane v informacijskem prikazovalniku."

Točka 5.2.3 se spremeni tako, da se glasi:

"5.2.3 Simboli se morajo jasno razlikovati od podlage."

Točka 5.2.4 se spremeni tako, da se glasi:

"5.2.4 Za kontrolne svetilke je treba uporabiti barve, predpisane v prilogah II in III."

Za točko 5.2.4 je treba dodati naslednjo novo točko 5.2.5:

"5.2.5 Za kombinacijo naprave za upravljanje, kazalnika ali kontrolne svetilke se lahko uporabi skupni simbol."

Točki (6) in (7) v oklepajih se spremenita tako, da se glasita:

"6 SPREMEMBE HOMOLOGACIJ

6.1 Pri spremembah homologacij, ki so bile podeljene na podlagi te direktive, se uporabljajo določbe člena 5 Direktive 70/156/EGS.

7 SKLADNOST PROIZVODNJE

7.1 Ukrepi za zagotavljanje skladnosti proizvodnje se sprejmejo skladno z zahtevami, opredeljenimi v členu 10 Direktive 70/156/EGS."

Točki (8) in (9) v oklepajih se črtata.

Priloga II

se spremeni na naslednji način:

Opombe od (a) do (e) se črtajo.

Pod naslovom je treba dodati sledeče novo besedilo:

"(Simboli so skladni z mednarodnim standardom ISO 2575, četrta izdaja, 1982-11-15.)"

Simbole, prikazane na slikah od 1 do 29 je treba nadomestiti s simboli, prikazanimi na slikah od 1 do 23, kot sledi: "

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

"

Priloga III

se spremeni na naslednji način:

Opomba se črta.

Pod naslovom se doda naslednji nov stavek:

"(Simboli so skladni z mednarodnim standardom ISO 2575, četrta izdaja, 1982-11-15)."

Simbola, prikazana na slikah 1 in 2, se nadomestita s simboli, ki so prikazani na slikah od 1 do 11: "

+++++ TIFF +++++

+++++ TIFF +++++

+++++ TIFF +++++

+++++ TIFF +++++

"

Priloga V

se črta in se nadomesti z naslednjo Prilogo V. Za njo se doda nova Priloga VI.

PRILOGA V

+++++ TIFF +++++

+++++ TIFF +++++

+++++ TIFF +++++

PRILOGA VI

+++++ TIFF +++++

+++++ TIFF +++++

--------------------------------------------------